OBČINA TRZIN
Mengeška cesta 22
1236 Trzin
Matična št.: 1358561000,
ID za DDV: SI 33714789
ki jo zastopa župan Peter Ložar 
(v nadaljevanju: lastnik)

in


Matična številka: 
Davčna številka: 
ki ga zastopa predsednik 
(v nadaljevanju: upravljavec)

skleneta in dogovorita

POGODBO O UPRAVLJANJU ŠPORTNE DVORANE TRZIN

1. člen
Pogodbeni stranki ugotavljata, da:
· je Občina Trzin lastnik Športne dvorane Trzin (v nadaljevanju ŠDT),
· je lastnik zaradi izkazanih potreb po upravljanju ŠDT dne 30.7.2026 na spletni strani občine objavil javni poziv, kjer je bil v postopku kot najugodnejši ponudnik izbran upravljavec,
· ima naročnik za upravljanje ŠDT zagotovljena sredstva v proračunu.

2. člen

S to pogodbo lastnik odda, upravljavec pa prevzame v upravljanje ŠDT, kar zajema naslednje naloge:
· v sodelovanju z občinsko upravo pripravlja urnik vadbe za skupine izven šolskih dejavnosti, 
· daje dvorano v uporabo v skladu s terminskim planom,
· vodi evidence prisotnosti uporabnikov in opravlja mesečne obračune za uporabo, ki jih pošilja občinski upravi,
· na osnovi poročila o izvedenih delih izstavlja mesečne račune naročniku,
· skrbi za upoštevanje hišnega reda v dvorani in njeni okolici,
· strokovno-tehnično upravlja s strojno in drugo opremo objekta,
· zagotavlja varnost objekta in opreme,
· pripravlja program upravljanja s Športno dvorano Trzin,
· skrbi za odpravo napak v garancijskem in po garancijskem roku,
· skrbi za izvedbo certificiranja opreme v skladu z zakonodajo,
· izvaja redno čiščenje objekta in opreme, (vsi prostori razen pisarn, Kinvitala in Plezalnega centra),
· izvaja čiščenje in urejanje okolice dvorane (čiščenje snega, urejanje okolice…),
· izvaja tekoče vzdrževanje objekta in opreme (čiščenje odtokov in žlebov, popravila kljuk, vrat…),
· izvaja pregled brezhibnosti opreme,
· skrbi za izvajanje ukrepov s področja varstva pri delu in požarne varnosti,
· pripravi letno poročilo o upravljanju Športne dvorane Trzin.
Upravljavec bo dela in naloge opravljal z lastnim kadrom, lahko pa jih delno odda podizvajalcem. O vseh morebitnih podizvajalcih mora upravljavec vnaprej pisno obvestiti lastnika.

3. člen
Lastnik ima naslednje pravice in obveznosti:
· zagotavlja sredstva za investicijske nakupe in investicijska vzdrževalna dela v ŠDT in je tudi investitor del,
· skrbi za plačevanje tekočih stroškov obratovanja ŠDT (stroške ogrevanja, električne energije, vode in komunalnih storitev, zavarovanje objekta, stroške certificiranja opreme, stroške požarne varnosti in nabave za namene tekočega vzdrževanja),
· skrbi za plačevanje storitev upravljavca, izstavlja račune uporabnikom ŠDT in vodi evidenco plačil,
· na predlog upravljavca potrjuje  najem reklamnega prostora v ŠDT.

4. člen

Pogodbena vrednost upravljanja ŠDT je 			EUR mesečno brez DDV. 

Upravljavec bo na osnovi pogodbe in poročila o izvedenih delih mesečno izstavljal e-račune za opravljeno delo do petega dne v mesecu za pretekli mesec.

Naročnik bo e-račun plačal 30. dan po prejemu, na račun upravljavca, in sicer: SI56 0230 5009 2324 661, odprt pri NLB d.d.

5. člen
Pogodba je sklenjena za dobo 5 let.

6. člen
Pogodbeni stranki pred začetkom izvajanja pogodbenih del opravita primopredajo s primopredajnim zapisnikom, ki ga podpišeta predstavnik lastnika in predstavnik upravljavca. Enak postopek se izvede tudi ob prenehanju oz. poteku pogodbe.

7. člen
Za izvajanje pogodbe je s strani lastnika zadolžen Matjaž Erčulj, višji svetovalec župana za družbene dejavnosti, s strani upravljavca pa			.
Predstavnika pogodbenih strank sta dolžna opravljati kontrolo nad izvajanjem del in reševati morebitna nesoglasja.

8. člen
Vsaka pogodbena stranka ima pravico odstopiti od pogodbe, če druga pogodbena stranka ne izpolnjuje obveznosti iz te pogodbe ali v primeru, ko pride do bistvenih sprememb okoliščin po vsebini in obsegu upravljanja.
Odpoved pogodbe stranki vložita pisno s priporočenim pismom z odpovednim rokom tri (3) mesece in sicer tako, da se dejavnost zaključi zadnji dan v mesecu.

9. člen
Lastnik ima pravico prekiniti pogodbo brez odpovednega roka v primerih, če upravljavec:
· ponavljajoče ne izpolnjuje veljavnih tehničnih, organizacijskih ali drugih standardov in normativov za dejavnost,
· kljub dvema zaporednima pisnima opominoma ne izpolnjuje pogodbenih obveznosti,
· otežuje oz. nepravočasno posreduje podatke ali preprečuje nadzor nad izvajanjem pogodbenih obveznosti.

V primeru prekinitve pogodbe zaradi zgornjih razlogov, lastnik plača upravljavcu izvršena dela, istočasno pa ima lastnik pravico obračunati plačilo za storjeno škodo zaradi neizpolnjevanja pogodbenih obveznosti.
10. člen

Pogodbeni stranki bosta vse spremembe določali z aneksom k tej pogodbi.

11. člen
Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
-	pridobitev posla ali
-	za sklenitev posla pod ugodnejšimi pogoji ali
-	za opustitev dolžnega nadzora nad izvajanjem pogodbenih obveznosti ali
-	za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;
je v primeru predhodnih ravnanj oziroma poskusa takšnih ravnanj, nična.

12. člen

Morebitne spore iz naslova te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Domžalah.

13. člen

Pogodba je sklenjena in velja s podpisom obeh pogodbenih strank. Pogodba je sestavljena v treh (3) izvodih, od katerih prejme lastnik dva (2) izvoda, upravljavec pa en (1) izvod.
Številka pogodbe: 
Številka zadeve: 430-0016/2024

Datum:									Datum:
OBČINA TRZIN							
Peter Ložar, župan						

	
                             
                                       
